Source: http://eur-lex.europa.eu/LexUriServ/LexUriServ.do?uri=CELEX:52009DC0394:RO:NOT
Timestamp: 2013-06-20 00:03:15+00:00
Document Index: 7026233

Matched Legal Cases: ['Articolul 16', 'Articolul 20', 'articolul 2', 'articolul 2', 'Articolul 3', 'articolul 3', 'articolul 15', 'Articolul 9', 'articolul 12', 'articolul 8']

EUR-Lex - 52009DC0394 - RO
Raport al Comisiei către Parlamentul European şi Consiliu privind activităţile Fondului european pentru adaptare la globalizare în 2008
/* COM/2009/0394 final */
privind activităţile Fondului european pentru adaptare la globalizare în 2008
Fondul european pentru adaptare la globalizare (FEG) a fost stabilit prin Regulamentul (CE) nr. 1927/2006[1] (Regulamentul FEG[2]) în scopul de a sprijini, într-un spirit de solidaritate, lucrătorii afectaţi de pierderea locurilor de muncă din cauza modificărilor din structura comerţului mondial. Acesta a fost conceput pentru a concilia avantajele globale ale liberalizării comerţului pe termen lung, sub forma creşterii şi ocupării forţei de muncă, cu efectele negative potenţiale ale mondializării pe termen scurt, în special asupra ocupării forţei de muncă în ceea ce priveşte lucrătorii cei mai vulnerabili şi mai puţin calificaţi.
Articolul 16 din Regulamentul FEG prevede prezentarea de către Comisie, a unui raport cantitativ şi calitativ privind activităţile FEG în anul precedent, către Parlamentul European şi Consiliu, înainte de 1 iulie a fiecărui an. Raportul se axează în principal pe rezultatele obţinute de către FEG şi conţine, în special, informaţii cu privire la cererile prezentate, deciziile adoptate şi acţiunile finanţate, inclusiv complementaritatea acestora cu acţiunile finanţate de fondurile structurale, în special Fondul Social European (FSE), şi lichidarea contribuţiilor financiare furnizate. De asemenea, raportul cuprinde informaţii privind cererile care au fost refuzate din cauza lipsei unor alocări suficiente sau din motive de inadmisibilitate.
2. PREZENTARE DE ANSAMBLU A ACTIVITăţILOR FEG ÎN 2008
În 2008, Comisia a primit cinci cereri de contribuţie din partea FEG. Aceste cereri, prezentate de trei state membre, priveau 6 587 de concedieri şi solicitau o sumă totală de 20 626 022 EUR. Până la 31 decembrie 2008, în urma unei analize aprofundate privind eligibilitatea acestora, Comisia a prezentat trei dintre aceste cereri autorităţii bugetare, în timp ce celelalte se aflau în curs de evaluare.
În 2008, un total de 49 035 729 EUR (adică 9,8% din suma anuală alocată FEG) a fost alocat în cadrul a opt contribuţii ale FEG, cinci dintre care erau cereri primite în 2007 şi trei pentru cereri primite în 2008. Aceste fonduri au fost utilizate pentru a cofinanţa măsuri de politică active pe piaţa muncii (în principal alocaţii pentru căutarea unui loc de muncă, formare profesională şi stimulente pentru ocuparea forţei de muncă) destinate unor 9 941 de lucrători concediaţi în cinci state membre.
ÎN 2008, Comisia a primit pentru prima dată rapoarte privind punerea în aplicare a contribuţiilor FEG. Aceste rapoarte au arătat că FEG a contribuit în mod direct la reinserţia profesională a 2 158 de lucrători care au fost concediaţi în industria automobilelor şi în sectorul telefoniei mobile. Rapoartele finale au indicat, de asemenea, că, prin contribuţiile FEG, statele membre în cauză au reuşit să îmbunătăţească pachetul de măsuri oferite lucrătorilor care-şi pierduseră locul de muncă, în special prin punerea în aplicare a acţiunilor sociale inovatoare şi prin prelungirea duratei de sprijin, ceea ce nu ar fi putut fi posibil fără contribuţia FEG.
3. URMăRILE RAPORTULUI ANUAL PE 2007 PRIVIND ACTIVITăţILE FEG
Articolul 20 din Regulamentul FEG prevede posibilitatea revizuirii acestui regulament pe baza primului raport anual privind activităţile FEG pentru „ a se asigura că obiectivele de solidaritate ale FEG sunt îndeplinite ”. Prin urmare, Comisia a indicat în primul său raport anual privind FEG, adoptat ca parte integrală a Agendei sociale reînnoite[3] la 2 iulie 2008[4] că va examina modalităţile de îmbunătăţire a impactului şi de simplificare a procedurilor acestuia.
Raportul a subliniat o serie de probleme care ar fi examinate în vederea propunerii unor modificări la Regulamentul FEG înainte de publicarea următorului raport anual. Comisia a sugerat mai multe motive pentru a explica puţinele cereri de contribuţie primite în cursul primului an de funcţionare a FEG. Printre acestea se numără nesiguranţa privind criteriile de finanţare, numărul ridicat de concedieri necesare pentru a beneficia de o contribuţie a FEG şi perioada scurtă pentru punerea în aplicare a măsurilor finanţate de către acesta. Prin urmare, Comisia a desfăşurat o analiză mai profundă a aşteptărilor şi necesităţilor principalelor părţi interesate (reprezentanţi ai statelor membre şi ai organizaţiilor partenerilor sociali la nivel naţional şi european) printr-un chestionar şi o conferinţă organizată la Bruxelles la data de 4 septembrie 2008. Din analiză a reieşit că majoritatea părţilor interesate erau în favoarea unei revizuiri a FEG, astfel încât, acesta să poată interveni într-o gamă mai largă de evenimente, să poată oferi sprijin pentru lucrătorii afectaţi de concedierile colective de mai puţin de 1000 de persoane şi să poată fi utilizat în timpul unei perioade mai lungi de punere în aplicare. Majoritatea statelor membre au ridicat, de asemenea, problema ratei cofinanţării (şi anume 50%) care a fost considerată insuficientă pentru acele state membre care se confruntă deja cu degradarea situaţiei lor economice.
În Planul său european de redresare economică[5], publicat la 26 noiembrie 2008, Comisia a indicat încă o dată că va revizui normele privind FEG, pentru ca Uniunea Europeană să poată sprijini lucrătorii afectaţi de criză şi să abordeze perspectivele de angajare ale acestora pe termen lung. La 16 decembrie 2008, pentru a atenua efectele sociale ale crizei economice, aceasta a adoptat o propunere de regulament de modificare a regulamentului FEG[6], ale cărei dispoziţii principale erau:
- o reducere a numărului de concedieri necesar pentru a putea prezenta o cerere de la 1000 la 500;
- 0 creştere a ratei cofinanţării de la 50% la 75%[7];
- O derogare temporară care să permită lucrătorilor concediaţi datorită crizei financiare şi economice mondiale să beneficieze de un ajutor, cu condiţia ca cererile bazate pe acest criteriu să fie prezentate până la finalul anului 2010.
4. ANALIZA CTIVITăţILOR FEG ÎN 2008
4.1. Cereri primite în 2008
În 2008, Comisia a primit cinci cereri de contribuţie a FEG, inclusiv o cerere care a fost retrasă în 2007 şi prezentată din nou la începutul lui 2008. Trei dintre aceste cereri au fost aprobate de către autoritatea bugetară în 2008, în timp ce două erau încă evaluate de serviciile Comisiei la finalul anului.
Tabelul 1 - Cereri primite în 2008
Castilla y León şi Aragón (ES) (EGF/2008/04)[8] | 29.12.2008 | b | 2 694 300 | 1 082 | 588 |
Total | 20 626 022 | 6 587 | 5 435 |
Nicio cerere nu a fost respinsă în 2008, nici pe motive de ineligibilitate nici datorită lipsei de credite suficiente.
4.1.1. Cererile adresate FEG în 2008 per stat membru:
Trei state membre au solicitat asistenţă FEG în 2008. Spania (trei cereri), Italia (o cerere) şi Lituania (o cerere).
4.1.2. Cererile adresate FEG în 2008 în funcţie de suma contribuţiei solicitate
Statul membru care solicită asistenţa FEG trebuie să conceapă un ansamblu coordonat de măsuri adaptate cât mai bine profilului lucrătorilor vizaţi şi să stabilească suma pe care doreşte să o obţină de la FEG. Regulamentul FEG nu conţine recomandări sau limitări în ceea ce priveşte suma totală solicitată, dar evaluarea unei cereri de către serviciile Comisiei poate ridica anumite întrebări care să determine statul membru solicitant să revizuiască ansamblul de servicii personalizate propuse şi, prin urmare, suma solicitată.
Contribuţiile FEG solicitate în 2008 au variat între 298 994 EUR în cererea lituaniană (EGF/2008/03) şi 10 471 778 EUR în cererea spaniolă în ceea ce priveşte cazul DELPHI (EGF/2008/02).
4.1.3. Cererile adresate FEG în 2008 în funcţie de numărul de lucrători vizaţi pentru asistenţă
Numărul lucrătorilor concediaţi vizaţi în mod direct de măsurile finanţate de FEG în 2008 s-a ridicat la 5 435. Acesta a variat între 588 de lucrători în cererea Spaniei privind foştii angajaţi ai industriei automobilelor în Castilla y León şi Aragón (EGF/2008/04) şi 1 589 de lucrători în cererea spaniolă privind DELPHI (EGF/2008/02). Trei dintre cele cinci cereri prezentate în 2008 au vizat peste 1 000 de lucrători concediaţi, în timp ce două contribuţii vizau un număr semnificativ mai scăzut (600 de lucrători pentru EGF/2008/03 şi 588 pentru EGF/2008/04).
Diferenţa între numărul de lucrători vizaţi pentru sprijinul FEG poate fi o consecinţă, în unele cazuri, a alegerii statului membru solicitant de a oferi asistenţă tuturor muncitorilor concediaţi sau de a-şi centra asistenţa doar pe o parte din aceştia, în special cei care se confruntă cu dificultăţi excepţionale pentru a se menţine pe piaţa muncii.
4.1.4. Cererile adresate FEG în 2008 în funcţie de suma contribuţiei solicitate pentru fiecare lucrător
În conformitate cu Regulamentul FEG, pachetul de servicii individualizate propuse lucrătorilor care şi-au pierdut locul de muncă este definit de către statul membru solicitant. În consecinţă, suma solicitată pentru fiecare lucrător afectat poate să varieze în funcţie de gravitatea campaniei de concediere, de situaţia pieţei muncii, de circumstanţele individuale ale lucrătorilor vizaţi, sau chiar de măsurile deja prevăzute de statul membru.
În practică, sumele propuse pentru fiecare lucrător în 2008 au variat între puţin sub 500 EUR în cazul Lituaniei (EGF/2008/04) până la peste 6 500 EUR în cazul cererii spaniole privind cazul DELPHI (EGF/2008/02).
4.1.5. Cererile adresate FEG în 2008 în funcţie de criteriile de intervenţie
Două dintre cererile prezentate în 2008 au avut la bază articolul 2 litera (a) din Regulamentul FEG care se referă la concedierile dintr-o întreprindere şi din rândul furnizorilor săi şi a producătorilor din aval. Celelalte trei cereri din 2008 au avut la bază articolul 2 litera (b) care vizează concedierile în acelaşi sector NACE 2 dintr-o regiune sau din două regiuni învecinate, la nivelul NUTS II.
4.2. Contribuţiile acordate în 2008
Autoritatea bugetară a luat opt decizii de acordare de finanţare din partea FEG în 2008: cinci erau legate de cereri prezentate în 2007 care nu fuseseră încă aprobate până la finalul anului respectiv, în timp ce alte trei decizii aveau la bază cereri primite şi evaluate în 2008.
Autoritatea bugetară nu a respins nicio propunere primită din partea Comisiei pentru finanţare de la FEG, şi nu a modificat forma propunerilor.
Tabelul 2 – Contribu ţiile acordate în 2008: decizii de finanţare
Piemonte (IT) (EGF/2007/06) | 10.8.2007 | b | 2008/916/CE (19.11.2008) | C (2008) 8070 (8.12.2008) | 7 798 750 |
Lombardia (IT) (EGF/2007/07) | 17.8.2007 | b | 2008/916/CE (19.11.2008) | C (2008) 8071 (8.12.2008) | 12 534 125 |
Textiles (MT) (EGF/2007/08) | 12.9.2007 | c | 2008/370/CE (10.4.2008) | C (2008) 2176 (22.5.2008) | 681 207 |
Lisboa-Alentejo (PT) (EGF/2007/10) | 9.10.2007 | b | 2008/370/CE (10.4.2008) | C (2008) 7278 (21.11.2008) | 2 425 675 |
Subtotalul cererilor primite în 2007 | 34 410 757 |
Toscana (IT) (EGF/2008/01) | 12.2.2008 | b | 2008/916/CE (19.11.2008) | C (2008) 8073 (8.12.2008) | 3 854 200 |
DELPHI (ES) (EGF/2008/02) | 6.2.2008 | a | 2008/818/CE (22.10.2008) | C (2008) 7292 (24.11.2008) | 10 471 778 |
Alytaus Tekstilė (LT) (EGF/2008/03) | 8.5.2008 | a | 2008/818/CE (22.10.2008) | C (2008) 7278 (21.11.2008) | 298 994 |
Subtotalul cererilor primite în 2008 | 14 624 972 |
Total | 49 035 729 |
Tabelul 3 – Contribuţiile acordate în 2008: lucrători sprijiniţi
Piemonte (IT) (EGF/2007/06) | Textile | 1 537 | 1 537 | 7 798 750 | 5 074 |
Lombardia (IT) (EGF/2007/07) | Textile | 1 816 | 1 816 | 12 534 125 | 6 902 |
Textiles (MT) (EGF/2007/08) | Textile | 675 | 675 | 681 207 | 1 009 |
Lisboa-Alentejo (PT) (EGF/2007/10) | Automobile | 1 549 | 1 122 | 2 425 675 | 2 162 |
Subtotalul cererilor primite în 2007 | 6 621 | 6 194 | 34 410 757 | 5 555 |
Toscana (IT) (EGF/2008/01) | Textile | 1 558 | 1 558 | 3 854 200 | 2 474 |
DELPHI (ES) (EGF/2008/02) | Automobile | 1 589 | 1 589 | 10 471 778 | 6 590 |
Alytaus Tekstilė (LT) (EGF/2008/03) | Textile | 1 089 | 600 | 298 994 | 498 |
Subtotalul cererilor primite în 2008 | 4 236 | 3 747 | 14 624 972 | 3 903 |
Total | 10 857 | 9 941 | 49 035 729 | 4 933 |
4.2.1. Activităţile finanţate
Articolul 3 din Regulamentul 1927/2006 prevede că FEG poate acorda o contribuţie financiară doar pentru măsurile active de pe piaţa muncii destinate reinserţiei profesionale a lucrătorilor care şi-au pierdut locurile de muncă. În plus, acesta prevede că FEG poate finanţa activităţi de asistenţă tehnică efectuate de statele membre pentru a facilita pregătirea, gestionarea, informarea şi publicitatea, precum şi controlul utilizării contribuţiilor.
Clasificarea costurilor estimate pentru acţiunile propuse în cadrul celor opt intervenţii FEG acordate în 2008, precum şi a activităţilor de asistenţă tehnică aferente este prezentată în tabelul de mai jos.
Tabelul 4 – Ac ţiuni finanţate în 2008 pe baza clasificării EUROSTAT[9]
Clasificarea realizată de EUROSTAT privind intervenţiile legate de Politica pieţei muncii (PPM) | Suma FEG (EUR) | % din total |
Servicii legate de PPM | 30 537 989 | 62.28 % |
1 | Prestări de servicii (asistenţă în vederea găsirii unui loc de muncă, orientare profesională, certificarea competenţelor etc.) | 4 519 185 | 9.22 % |
Alocaţii pentru căutarea unui loc de muncă | 26 018 804 | 53.06 % |
Măsuri legate de PPM | 16 718 820 | 34.09 % |
2 | Formare profesională | 7 899 843 | 16.11 % |
Alocaţii de formare profesională | 3 033 250 | 6.19 % |
3 | Rotaţia locului de muncă şi partajarea locului de muncă | N/A | N/A |
4 | Stimulente pentru ocuparea forţei de muncă | 4 709 608 | 9.60 % |
4.1 | Stimulente pentru angajare | 2 666 896 | 5.44 % |
4.2 | Stimulente pentru menţinerea locurilor de muncă | 2 042 712 | 4.17 % |
5 | Locuri de muncă asistate şi readaptarea | N/A | N/A |
6 | Crearea directă de locuri de muncă | N/A | N/A |
7 | Stimulente pentru crearea de societăţi | 1 076 119 | 2.19 % |
Asistenţă tehnică (articolul 3 din R. 1927/2006) | 1 778 920 | 3.63 % |
Total | 49 035 729 | 100 % |
4.2.2. Profilul lucrătorilor care beneficiază de sprijinul FEG
Contribuţiile acordate în 2008 vizau sprijinirea unui total de 9 941 de lucrători concediaţi în cinci state membre (a se vedea Anexa - Profilul lucrătorilor vizaţi de sprijinul FEG în 2008).
4.2.3. Complementaritatea cu acţiunile finanţate de fondurile structurale, în special de FSE
FEG şi FSE reprezintă instrumente principale ale UE, destinate creşterii capacităţii de angajare şi asigurării reinserţiei rapide pe piaţa muncii, prin punerea în aplicare a unor măsuri de politică active pe piaţa muncii. Complementaritatea acestora rezidă în abilitatea lor de a aborda aceste probleme în funcţie de două perspective temporale diferite: în timp ce FEG oferă asistenţă personalizată lucrătorilor concediaţi în urma unor concedieri colective specifice de mare amploare din punct de vedere european, FSE vine în sprijinul obiectivelor strategice pe termen lung (de exemplu creşterea capitalului uman, gestionarea schimbării) prin programe multi-anuale. Având în vedere consecinţele la nivel social ale crizei economice recente, Comisia, în Planul său european de redresare economică, a propus modificarea modului de funcţionare a celor două Fonduri, astfel încât acestea să poată reacţiona cu mai multă flexibilitate pe durata crizei.
Un bun exemplu de complementaritate reuşită între FSE şi FEG poate fi regăsit în cazul BenQ (EGF/2007/03) pentru care s-a acordat o contribuţie în 2007. În acest caz, a fost oferită asistenţă lucrătorilor concediaţi care au acceptat să se înregistreze într-o „societate de transfer” ( Transfergesellschaft ) în cadrul căreia măsurile desfăşurate în cadrul programelor FSE[10] erau puse, de asemenea, şi la dispoziţia muncitorilor concediaţi de BenQ. Unii dintre aceşti lucrători au beneficiat întâi de o formare profesională pe termen scurt cofinanţată de FSE pentru a obţine permisul european de conducere a calculatorului, urmată apoi de o formare profesională de 5 luni cofinanţată de FEG în vederea calificării ca „asistent de gestiune”.
4.2.4. Rezultatele obţinute
Principala sursă de informare privind rezultatele obţinute de FEG o reprezintă raportul final ce trebuie prezentat de statul membru nu mai târziu de şase luni de la finalul perioadei de intervenţie a FEG, astfel cum se menţionează în articolul 15 din Regulamentul FEG.
În 2008, Comisia a primit trei rapoarte finale privind următoarele cereri: PSA (Franţa), Renault (Franţa) şi BenQ (Germania). Aceste rapoarte finale au subliniat valoarea adăugată a FEG care a permis acestor două state membre să recurgă la noi metode de succes (de exemplu, interacţiunea cu alţi lucrători sau cu măsuri mai intensive de orientare şi consiliere) concepute în mod special pentru lucrători cu vârsta de peste 45 de ani cu nivel scăzut de calificare. În plus, în cazul BenQ, FEG a permis prelungirea anumitor măsuri de formare profesională şi consiliere peste durata lor obişnuită, oferind astfel o asistenţă consolidată şi mai eficientă.
În prima cerere prezentată FEG la 9 martie 2007, Franţa viza 267 de lucrători concediaţi de furnizorii constructorului de automobile francez PSA. În conformitate cu raportul final, 256 dintre aceşti lucrători au beneficiat de măsurile finanţate de FEG. La finalul perioadei de aplicare a contribuţiei FEG, 106 dintre lucrătorii asistaţi (41%) erau încă şomeri, iar 150 (59%) găsiseră un loc de muncă durabil, după cum urmează:
- 76 lucrau în cadrul unui contract pe durată nedeterminată;
- 20 şi-au creat propria lor întreprindere;
- 54 lucrau în cadrul unui contract pe durată determinată sau a unui contract temporar pe o durată mai mare de şase luni.
În cea de-a doua cerere pentru o contribuţie FEG, primită la 23 martie 2007, Franţa viza iniţial 628 de lucrători concediaţi de furnizorii societăţii Renault. Raportul final arăta că 366 dintre aceştia au beneficiat de măsurile finanţate de FEG, în timp ce 262 au considerat că îşi pot găsi un loc de muncă fără ajutorul vreunei măsuri suplimentare sau şi-au găsit deja un loc de muncă înainte de începerea măsurilor cofinanţate. La finalul punerii în aplicare a contribuţiei FEG, 133 dintre lucrătorii vizaţi (36%) erau fie încă şomeri, fie aveau un contract de muncă sau urmau un program de formare profesională pe o durată de mai puţin de şase luni. În plus, 105 (29%) dintre aceştia urmau programe de formare profesională cu o durată de cel puţin şase luni, în timp ce 129 (35%) îşi găsiseră locuri de muncă durabile, după cum urmează:
- 77 lucrau în cadrul unui contract pe durată nedeterminată;
- 10 şi-au creat propria lor întreprindere;
- 42 lucrau în cadrul unui contract pe durată determinată sau a unui contract temporar pe o durată mai mare de şase luni.
La 27 iunie 2007, Germania a prezentat o cerere pentru o contribuţie FEG care viza iniţial 2 400 de lucrători care fuseseră concediaţi de BenQ, un producător de telefoane mobile. Raportul privind punerea în aplicare a indicat că dintre cei 2 528 de lucrători concediaţi care se înregistraseră efectiv la „societatea de transfer” ( Transfergesellschaft ) înfiinţată la 1 ianuarie 2007 ca să beneficieze de măsurile de politică active pe piaţa muncii, 561 (22%) erau încă şomeri la finalul perioadei de punere în aplicare a contribuţiei FEG, 88 nu mai erau disponibili pe piaţa muncii (datorită formării profesionale pe termen lung, pe caz de boală sau datorită pensionării), în timp ce 1 879 (74%) îşi găsiseră un loc de muncă durabil, printre care 77 îşi creaseră propria întreprindere.
Tabelul 5 – Rezultate comunicate în rapoartele finale primite în 2008
Numărul de lucrători care nu necesită sprijin din partea FEG | 9 | 262 | - | 271 |
Numărul de lucrători sprijiniţi | 256 | 366 | 2 528 | 3 150 |
Dintre care au beneficiat de măsurile următoare: |
Formare şi reconversie profesională | 198 (77 %) | 198 (54 %) | 256 (10 %) | 652 (21 %) |
Alocaţii pentru căutarea unui loc de muncă şi pentru formare profesională | 256 (100 %) | - | 2 528 (100 %) | 2 784 (88 %) |
Asistenţă pentru căutarea unui loc de muncă/Consiliere | - | 366 (100 %) | 2 055 (81 %) | 2421 (77 %) |
Stimulente pentru antreprenoriat | - | - | 99 (4 %) | 99 (3 %) |
Stimulente pentru ocuparea forţei de muncă | 150 (59 %) | 38 (10 %) | 408 (16 %) | 596 (19 %) |
Numărul de lucrători reintegraţi pe piaţa muncii după intervenţia FEG | 150 (59 %) | 129 (35 %) | 1 879 (74 %) | 2 158 (69 %) | | 4.2.5. Activităţile de asistenţă tehnică întreprinse de Comisie
Articolul 9 din Regulamentul FEG încredinţează Comisiei următoarea responsabilitate: „ realizează un site internet, disponibil în toate limbile Comunităţii, pentru a oferi informaţii privind FEG, consiliere pentru depunerea cererilor, precum şi informaţii actualizate referitoare la cererile acceptate şi refuzate, subliniind rolul autorităţii bugetare.”
În 2008, site-ul web al FEG (http://ec.europa.eu/egf) a înregistrat 81 206 de pagini consultate de către 36 937 vizitatori. Cele mai populare pagini în 2008 au fost pagina principală a FEG, paginile care oferă o prezentare de ansamblu a cererilor primite şi a documentelor principale privind FEG. Broşura privind FEG produsă de Comisie în 2007 a fost descărcată de aproape 2 800 de ori în timpul anului 2008.
În conformitate cu cerinţele articolului 9 din Regulamentul FEG, serviciile Comisiei au tradus site-ul web al Comisiei în toate cele 23 de limbi comunitare.
Valul 70 al anchetei Eurobarometru standard a fost realizat între 6 octombrie şi 6 noiembrie 2008. La întrebarea „ Aţi auzit vreodată sau aţi citit despre Fondul european pentru adaptarea la globalizare care este un fond destinat ajutorării victimelor globalizării? ”, persoanele erau rugate să răspundă după cum urmează:
- „Da, şi ştiu foarte bine despre ce este vorba”, sau
- „Da, dar nu ştiu foarte bine despre ce este vorba”, sau
- „Nu, nu am auzit sau citit nimic despre acesta”.
Rezultatele – care nu fuseseră publicate încă la momentul elaborării prezentului raport - arată că, pe teritoriul UE-27, 22% dintre persoane au auzit de FEG, deşi doar 3% ştiau foarte bine despre ce este vorba, iar 71% nu auziseră niciodată despre FEG.
Reuniuni cu autorităţile naţionale şi partenerii sociali
Cea de-a treia reuniune a „Grupului de experţi privind persoanele de contact ale Fondului european pentru adaptare la globalizare” (codul E2100), constituită din reprezentanţi ai statelor membre, a avut loc la 6 martie 2008.
Pentru a pregăti revizuirea Regulamentului FEG, serviciile Comisiei au invitat părţile interesate la o conferinţă susţinută la Bruxelles la 4 septembrie 2008. Scopul acestui eveniment era de a întâlni statele membre şi partenerii sociali pentru a discuta răspunsurile la chestionarul trimis în iulie 2008 şi problemele cheie identificate în raportul anual pe 2007 privind FEG (a se vedea 3 de mai sus).
4.2.6. Raport financiar
Conform Acordului interinstituţional din 17 mai 2006, suma anuală maximă alocată FEG nu poate depăşi 500 milioane EUR, sumă care poate proveni din marja existentă sub plafonul global de cheltuieli pentru exerciţiul anterior şi/sau din credite de angajament anulate din cele două exerciţii anterioare.. În plus, articolul 12 din Regulamentul FEG prevede că, cel puţin 25% din suma anuală maximă trebuie să rămână disponibilă la 1 septembrie din fiecare an pentru a acoperi necesităţi care apar până la sfârşitul anului.
În timpul anului 2008, autoritatea bugetară a decis să mobilizeze FEG pentru opt cereri şi pentru o sumă de 49 035 729 EUR (a se vedea Tabelele 2 şi 3 de mai sus, privind contribuţiile acordate de FEG).
Cheltuielile legate de asistenţa tehnică
Asistenţa tehnică la iniţiativa Comisiei, astfel cum este definită în articolul 8 din Regulamentul FEG, nu era disponibilă în 2008.
Neregularităţi raportate în cursul anului 2008
În cursul anului 2008 nu au fost raportate Comisiei neregularităţi legate de FEG, conform Regulamentului (CE) nr. 1681/94.
Neregularităţi rezolvate în cursul anului 2008
Nu a fost încheiată nicio neregularitate în 2008.
4.2.7. Lichidarea contribuţiilor financiare
Niciuna din contribuţiile acordate de la începutul funcţionării FEG nu a fost lichidată în 2008.
Anexă - Profilul lucrătorilor viza ţi de sprijinul FEG în 2008
(Referinţă) | Data cererii | Lucrătorii concediaţi | Lucrători vizaţi pentru asistenţă | Dintre care: | Din care, cu probleme de sănătate sau de invaliditate de lungă durată[11]
| | | | | | Femei
(%) | Cetăţean non-UE | 15-24 |25-54 | 55-64 |65+ | | |Sardegna (IT)
(66 %) |55 |23 |1 347 |167 |0 |N/A | | Lombardia (IT) (EGF/2007/07) |17.8.2007 | 1 816 |1 816 |1 230
(68 %) | 71 |6 |1 537 | 272 |1 |N/A | |Textiles (MT) (EGF/2007/08) |12.9.2007 |675 |675 |533
(30 %) |16 |39 |1 024 |59 |0 |12 | |Subtotalul cererilor primite în 2007 |6 621 |6 194 |3 542
(57 %) |143 |315 |5 208 |668 |3 |N/A | |Toscana (IT) (EGF/2008/01) |12.2.2008 |1 558 |1 558 |746
(48 %) |998 |102 |1 276 |175 |5 |N/A | |DELPHI (ES) (EGF/2008/02) |6.2.2008 |1 589 |1 589 |23
(82 %) |0 |4 |372 |224 |0 |34 | |Subtotalul cererilor primite în 2008 |4 236 |3 747 |1 263
(38 %) |998 |108 |3 172 |462 |5 |N/A | | Total | 10 857 | 9 941 | 4 805
(48 %) | 1 141 | 423 |8 380 | 1 130 | 8 |N/A | |
[1] JO L406, 30.12.2006, p.1. Pentru a corecta anumite erori tehnice în Regulamentul FEG, un corrigendum a fost publicat în 2008 în JO L 48 din 22.2.2008, p. 82, în toate limbile şi un altul numai în limba engleză a fost publicat în JO L 202, 31.7.2008, p.74.
[2] „Regulamentul FEG” se referă la regulamentul care era în vigoare la 31 decembrie 2008, fără a ţine seama de modificările aduse acestui regulament adoptate ulterior.
[3] Comunicarea Comisiei către Parlamentul European, Consiliu, Comitetul Economic şi Social European şi Comitetul Regiunilor privind Agenda socială reînnoită: oportunităţi, acces şi solidaritate în Europa secolului XXI” - COM(2008) 412 final din 2.7.2008.
[4] Comunicarea Comisiei către Parlamentul european şi Consiliu privind Solidaritatea în faţa schimbărilor: Fondul european pentru adaptare la globalizare: 2007 revizuire şi perspective; COM(2008) 421 final din 2.7.2008.
[5] Comunicarea Comisiei către Consiliul european privind „Un plan european de redresare economică” - COM(2008) 800 final din 26.11.2008.
[6] Propunerea de regulament al Parlamentului European şi al Consiliului de modificare a Regulamentului (CE) nr. 1927/2006 privind crearea Fondului european de ajustare la globalizare, COM(200* 867 din 16.12.2008.
[7] Regulamentul de modificare, astfel cum a fost adoptat de către Parlamentul European şi Consiliu în 2009, prevede o creştere provizorie a ratei cofinanţării de la 50 la 65% până la finalul derogării aferente „crizei”, fixată la 31 decembrie 2011.
[8] Astfel cum a fost revizuit la 23 februarie 2009.
[9] Acest tabel nu corespunde în întregime metodologiei utilizate de EUROSTAT astfel cum este descrisă în „ Baza de date consacrată politicii ocupării locurilor de muncă –Metodologie – Revizia din iunie 2006 ” deoarece unele dintre măsurile cofinanţate de FEG nu se încadrau la categoriile sale (de exemplu, alocaţii pentru găsirea unui loc de muncă şi alocaţii pentru formarea profesională). Categoriile din clasificarea EUROSTAT care sunt indicate cu menţiunea N/A în acest tabel nu au fost propuse de către statele membre în opt intervenţii ale FEG aprobate în 2008.
[10] Aşa-numitul program privind Biroul Federal pentru ocuparea locurilor de muncă, programul operaţional Obiectivul 2 al landului Renania de Nord-Westfalia şi programul statului liber Bavaria.
[11] În conformitate cu clasificările naţionale.